
(Procedura indicată se bazează pe temeiul juridic propus în proiectul de act.)






	Amendamente la un proiect de act

	
Amendamentele Parlamentului prezentate pe două coloane

Textul eliminat este evidențiat prin caractere cursive aldine în coloana din stânga. Textul înlocuit este evidențiat prin caractere cursive aldine în ambele coloane. Textul nou este evidențiat prin caractere cursive aldine în coloana din dreapta.

În primul și în al doilea rând din antetul fiecărui amendament se identifică fragmentul vizat din proiectul de act supus examinării. În cazul în care un amendament vizează un act existent care urmează să fie modificat prin proiectul de act, antetul conține două rânduri suplimentare în care se indică actul existent și, respectiv, dispoziția din acesta vizată de modificare. 

Amendamentele Parlamentului prezentate sub formă de text consolidat

Părțile de text noi sunt evidențiate prin caractere cursive aldine. Părțile de text eliminate sunt indicate prin simbolul ▌ sau sunt tăiate. Înlocuirile sunt semnalate prin evidențierea cu caractere cursive aldine a textului nou și prin eliminarea sau tăierea textului înlocuit. 
Fac excepție de la regulă și nu se evidențiază modificările de natură strict tehnică efectuate de serviciile competente în vederea elaborării textului final.

PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de modificare a Regulamentului (UE) 2018/1806 în ceea ce privește revizuirea mecanismului de suspendare
(COM(2023)0642 – C9‑0392/2023 – 2023/0371(COD))
(Procedura legislativă ordinară: prima lectură)
Parlamentul European,
–	având în vedere propunerea Comisiei prezentată Parlamentului European și Consiliului (COM(2023)0642),
–	având în vedere articolul 294 alineatul (2) și articolul 77 alineatul (2) litera (a) din Tratatul privind funcționarea Uniunii Europene, în temeiul cărora propunerea a fost prezentată de către Comisie (C9‑0392/2023),
–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere articolul 59 din Regulamentul său de procedură,
–	având în vedere raportul Comisiei pentru libertăți civile, justiție și afaceri interne (A9‑0000/2024),
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

<RepeatBlock-Amend><Amend>Amendamentul		<NumAm>1</NumAm>
<DocAmend>Propunere de regulament</DocAmend>
<Article>Considerentul 2</Article>
	

	Textul propus de Comisie
	Amendamentul

	(2)	Mecanismul de suspendare temporară a exceptării de la obligativitatea vizelor pentru resortisanții unei țări terțe care figurează pe lista din anexa II la Regulamentul (UE) 2018/1806 (denumit în continuare „mecanismul de suspendare”) ar trebui consolidat pentru ca Uniunea să dispună de o garanție mai eficientă, menită să prevină o gamă mai largă de riscuri în materie de migrație ilegală, ordine publică și securitate generate de țările terțe care figurează pe lista din anexa II respectivă, precum și utilizarea abuzivă a exceptării de la obligativitatea vizelor prin aplicarea sistemelor de acordare a cetățeniei pentru investitori de către țările terțe respective.
	(2)	Mecanismul de suspendare temporară a exceptării de la obligativitatea vizelor pentru resortisanții unei țări terțe care figurează pe lista din anexa II la Regulamentul (UE) 2018/1806 (denumit în continuare „mecanismul de suspendare”) ar trebui consolidat pentru ca Uniunea să dispună de o garanție mai eficientă, menită să prevină o gamă mai largă de riscuri în materie de migrație ilegală, ordine publică și securitate generate de țările terțe care figurează pe lista din anexa II respectivă, precum și utilizarea abuzivă a exceptării de la obligativitatea vizelor prin aplicarea sistemelor de acordare a cetățeniei pentru investitori de către țările terțe respective și nerespectarea cerințelor specifice, îndeosebi a celor stabilite în raport cu relațiile externe ale Uniunii cu țara terță respectivă, inclusiv aspecte ce țin de drepturile omului și libertățile fundamentale.


Or. <Original>{EN}en</Original>
</Amend>
<Amend>Amendamentul		<NumAm>2</NumAm>
<DocAmend>Propunere de regulament</DocAmend>
<Article>Considerentul 6 a (nou)</Article>
	

	Textul propus de Comisie
	Amendamentul

	
	(6a)	Ar trebui să fie posibilă declanșarea mecanismului de suspendare în cazurile ce țin de relațiile externe ale Uniunii cu țara terță în cauză, inclusiv, în special, din considerente legate de drepturile omului și libertățile fundamentale. Aceste considerente ar trebui să includă încălcarea acordurilor bilaterale sau multilaterale încheiate de Uniune sau de Uniune și statele membre, pe de o parte, și țara terță în cauză, pe de altă parte; încălcarea gravă a dreptului și standardelor internaționale, inclusiv a dreptului internațional în domeniul drepturilor omului, de către țara terță în cauză, inclusiv nerespectarea hotărârilor și deciziilor unei curți internaționale; acte ostile de agresiune întreprinse de țara terță în cauză împotriva unuia sau mai multor state membre sau împotriva Uniunii; încălcări grave ale drepturilor omului, inclusiv incriminarea avortului și a persoanelor LGBTQ+, și introducerea sau aplicarea de către țara terță în cauză a pedepsei cu moartea; și nerespectarea sancțiunilor corespunzătoare aplicate de Uniune țării terțe în cauză.


Or. <Original>{EN}en</Original>
</Amend>
<Amend>Amendamentul		<NumAm>3</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2</Article>
<DocAmend2>Regulamentul (UE) 2018/1806</DocAmend2>
<Article2>Articolul 8 a – alineatul 1 – litera d – punctul ii</Article2>
	

	Textul propus de Comisie
	Amendamentul

	(ii)	amenințările hibride;
	eliminat


Or. <Original>{EN}en</Original>
<TitreJust>Justificare</TitreJust>
Raportorul consideră că acest temei ar trebui să facă parte din dezbaterile privind temeiurile în contextul relațiilor externe ale Uniunii cu țara terță în cauză, conform propunerii de la litera (ga).
</Amend>
<Amend>Amendamentul		<NumAm>4</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2</Article>
<DocAmend2>Regulamentul (UE) 2018/1806</DocAmend2>
<Article2>Articolul 8 a – alineatul 1 – litera ga (nouă) </Article2>
	

	Textul propus de Comisie
	Amendamentul

	
	(ga)	nerespectarea cerințelor specifice, care se întemeiază pe articolul 1, în special relațiile externe ale Uniunii cu țara terță în cauză, inclusiv aspecte ce țin de drepturile omului și libertățile fundamentale, care decurg din oricare dintre următoarele:

	
	(i)	 încălcarea acordurilor bilaterale sau multilaterale încheiate de Uniune sau de Uniune și statele membre, pe de o parte, și țara terță în cauză, pe de altă parte;

	
	(ii)	 încălcări grave ale dreptului și standardelor internaționale, inclusiv ale dreptului internațional în domeniul drepturilor omului, de către țara terță în cauză, inclusiv nerespectarea hotărârilor și deciziilor unei curți internaționale;

	
	(iii)	 acte ostile de agresiune întreprinse de țara terță în cauză împotriva unuia sau mai multor state membre sau împotriva Uniunii;

	
	(iv)	 încălcări grave ale drepturilor omului, inclusiv incriminarea avortului și a persoanelor LGBTQ+, și introducerea sau aplicarea de către țara terță în cauză a pedepsei cu moartea;

	
	(v)	 nerespectarea sancțiunilor corespunzătoare aplicate de Uniune țării terțe în cauză.


Or. <Original>{EN}en</Original>
<TitreJust>Justificare</TitreJust>
Articolul 1 stabilește temeiul exonerării de obligativitatea vizei a resortisanților țărilor terțe atunci când aceștia se deplasează pe teritoriul statelor membre, care se bazează pe examinarea unei serii de criterii în fiecare caz în parte, iar articolul 8 conține temeiul pentru suspendarea exonerării respective. Există totuși o diferență între condițiile pentru exonerarea de obligativitatea vizei și temeiul pentru suspendarea acesteia, în special în legătură cu relațiile externe ale Uniunii cu țara terță în cauză, inclusiv, în special, din considerente legate de drepturile omului și libertățile fundamentale. Raportorul dorește să elimine această diferență prin extinderea temeiului pentru suspendare de la articolul 8.
</Amend>
<Amend>Amendamentul		<NumAm>5</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2</Article>
<DocAmend2>Regulamentul (UE) 2018/1806</DocAmend2>
<Article2>Articolul 8 c – alineatul 1 – paragraful 2 a (nou)</Article2>
	

	Textul propus de Comisie
	Amendamentul

	
	Comisia monitorizează respectarea permanentă a cerințelor specifice, care se bazează pe articolul 1, în special relațiile externe ale Uniunii cu țara terță în cauză, iar în ceea ce privește țările terțe enumerate în anexa II, care beneficiază de liberalizarea regimului de vize, temeiul pentru suspendare menționat la articolul 8a alineatul (1) litera (ga).


Or. <Original>{EN}en</Original>
</Amend>
<Amend>Amendamentul		<NumAm>6</NumAm>
<DocAmend>Propunere de regulament</DocAmend>
<Article>Articolul 1 – paragraful 1 – punctul 2</Article>
<DocAmend2>Regulamentul (UE) 2018/1806</DocAmend2>
<Article2>Articolul 8 d – alineatul 1</Article2>
	

	Textul propus de Comisie
	Amendamentul

	1.	Comisia prezintă Parlamentului European și Consiliului un raport privind monitorizarea efectuată în conformitate cu articolul 8c alineatul (1) cu privire la țările terțe care au fost incluse în lista din anexa II ca urmare a încheierii cu succes a unui dialog privind liberalizarea vizelor desfășurat între Uniune și țara terță respectivă, cel puțin o dată pe an și pentru o perioadă de șapte ani de la data intrării în vigoare a liberalizării vizelor pentru țările terțe respective și, ulterior, ori de câte ori Comisia consideră că este necesar sau la cererea Parlamentului European ori a Consiliului. Raportul se concentrează asupra țărilor terțe despre care Comisia consideră, pe baza unor informații concrete și fiabile, că nu mai respectă anumite cerințe specifice care se bazează pe articolul 1 și care au fost utilizate pentru a evalua oportunitatea acordării liberalizării vizelor.
	1.	Comisia prezintă în fiecare an Parlamentului European și Consiliului un raport privind monitorizarea efectuată în conformitate cu articolul 8c alineatul (1), în special ori de câte ori Comisia consideră că acesta este necesar sau la cererea Parlamentului European ori a Consiliului Raportul se concentrează asupra țărilor terțe despre care Comisia consideră, pe baza unor informații concrete și fiabile, că nu mai respectă anumite cerințe specifice care se bazează pe articolul 1 și care au fost utilizate pentru a evalua oportunitatea acordării liberalizării vizelor.


Or. <Original>{EN}en</Original>
</Amend></RepeatBlock-Amend>

[bookmark: _Toc160183226]EXPUNERE DE MOTIVE
1. Context 

Unul dintre pilonii de bază ai politicii UE în materie de vize este Regulamentul (UE) 2018/1806 al Parlamentului European și al Consiliului, care stabilește lista țărilor terțe ai căror resortisanți trebuie să dețină viză pentru trecerea frontierelor externe ale statelor membre și lista țărilor terțe ai căror resortisanți sunt exonerați de această obligație pentru șederi a căror durată totală nu depășește 90 de zile în cursul unei perioade de 180 de zile.

În regulamentul respectiv se stabilesc principiile de bază pentru liberalizarea regimului de vize, se stabilesc așa-numitele țări terțe „pozitive”, care nu au nevoie de viză, și țări terțe „negative”, care au nevoie de vize, și se stabilesc mecanisme de protecție pentru cazurile în care regimul fără viză poate fi suspendat prin intermediul a două mecanisme principale, și anume mecanismul reciprocității și mecanismul de suspendare, precum și procedurile prin care se declanșează aceste mecanisme.

În urma cererilor din partea ambelor ramuri ale puterii legislative privind necesitatea revizuirii mecanismului de suspendare pentru a-l adapta la noile provocări, Comisia Europeană a prezentat în octombrie 2023 propuneri specifice privind revizuirea mecanismului de suspendare, urmărind consolidarea și îmbunătățirea unei serii de elemente ale acestuia. Revizuirea propusă vizează articolul 8 și conține o serie de modificări de fond, care țin de posibilele temeiuri pentru suspendare, precum și de procedurile aferente. 

Acest mecanism de suspendare a fost introdus pentru prima dată în 2013[footnoteRef:1], cu scopul principal de a permite o suspendare temporară a exceptării de la obligativitatea vizelor în cazul unei creșteri bruște și substanțiale a migrației ilegale. Mecanismul a fost apoi revizuit în 2017[footnoteRef:2], prin facilitarea prezentării de către statele membre a notificărilor privind circumstanțele care justifică o eventuală suspendare și prin autorizarea Comisiei de a activa mecanismul de suspendare din proprie inițiativă. [1: 	Regulamentul (UE) nr. 1289/2013 al Parlamentului European și al Consiliului din 11 decembrie 2013 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 347, 20.12.2013, p. 74-80.]  [2: 	Regulamentul (UE) 2017/371 al Parlamentului European și al Consiliului din 1 martie 2017 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (revizuirea mecanismului de suspendare), JO L 61, 8.3.2017, p. 1-6.] 


2. Modificările propuse pentru mecanismul de suspendare

În ultima sa propunere, Comisia operează o serie de modificări la mecanismul actual. Sunt propuse noi temeiuri pentru suspendare, care țin de amenințările hibride, cum ar fi instrumentalizarea migranților cu susținerea autorităților statului cu scopul de a destabiliza sau submina societatea și instituțiile principale, precum și noi temeiuri care vizează în mod specific sistemele de acordare a cetățeniei în schimbul unor investiții, sisteme ce există în prezent într-o serie de țări terțe exonerate de obligativitatea vizelor. 

Se adaugă și un alt temei pentru suspendare, care vizează cazurile în care nealinierea politicii în domeniul vizelor a unei țări terțe de pe lista din anexa II la politica Uniunii în domeniul vizelor ar putea conduce la situații în care resortisanții unor alte țări terțe decât țara terță în cauză sosesc în mod legal pe teritoriul țării terțe respective și apoi intră în mod ilegal pe teritoriul statelor membre. 

Un alt element nou al propunerii este posibilitatea acordată Comisiei de a examina diferite praguri atunci când decide dacă să suspende o exceptare de la obligativitatea vizelor în cazul unei creșteri substanțiale a migrației ilegale, a cererilor de azil nefondate sau a infracțiunilor grave având legătură cu resortisanții țării terțe respective, în urma unei evaluări a fiecărui caz în parte. 

[bookmark: _Hlk139556772]De asemenea, propunerea conține modificări ale procedurii și condițiilor pentru notificarea Comisiei de către un stat membru atunci când acesta se confruntă cu una sau mai multe împrejurări care constituie un temei pentru suspendare, precum și procedura pentru examinarea de către Comisie a notificărilor respective. Propunerea modifică, de asemenea, perioada de referință pentru a determina dacă există circumstanțele care pot conduce la suspendare. 

Comisia va avea, de asemenea, obligația de a monitoriza periodic existența temeiurilor pentru suspendare în ceea ce privește toate țările terțe care figurează pe lista din anexa II, precum și procedura de activare a mecanismului de suspendare pe baza analizei Comisiei privind existența temeiurilor respective. 

Această procedură se modifică și prin extinderea perioadei de suspendare temporară a exceptării de la obligativitatea vizelor, de la 9 luni la 12 luni (pentru prima etapă) și de la 18 luni la 24 de luni (pentru a doua etapă), precum și prin introducerea unei noi proceduri de urgență pentru situațiile care impun luarea neîntârziată a unor măsuri de către Comisie.

3. Poziția raportorului

Având în vedere extinderea în ultimii ani către o serie de țări terțe a posibilității de a călători fără viză, precum și noile provocări ce apar permanent și crizele ce izbucnesc în lume, raportorul consideră că Uniunea Europeană are nevoie de instrumente eficace și suficiente pentru a răspunde acestor provocări, inclusiv în domeniul vizelor.  

În acest sens, raportorul sprijină, așadar, în mare măsură obiectivul Comisiei și nevoia consolidării și îmbunătățirii mecanismului de suspendare. Trebuie menționat faptul că, de la introducerea sa în 2013, mecanismul de suspendare a fost activat numai o singură dată. Aceasta a avut loc în cazul Vanuatu, deoarece UE bănuia că această țară avea un sistem de acordare a cetățeniei în schimbul investițiilor, iar Consiliul a adoptat, în martie 2022, o suspendare parțială, care a fost urmată în octombrie 2022 de o suspendare integrală, aflată încă în vigoare. 

Având în vedere schimbările permanente din lume și evoluția politicilor UE, inclusiv a regimului fără vize, raportorul consideră că în cadrul revizuirii mecanismului de suspendare politica UE în materie de vize trebuie să fie analizată în totalitatea ei, examinându-se fiecare aspect.  

Raportorul consideră, așadar, că există un decalaj inerent între condițiile de exonerare de cerința UE de a deține viză, care se bazează pe examinarea fiecărui caz în parte în funcție de o serie de criterii, și temeiurile care permit suspendarea exonerării respective. Raportorul consideră, de asemenea, că există o neconcordanță îndeosebi în relațiile externe ale Uniunii cu țările terțe corespunzătoare, inclusiv în ceea ce privește aspectele legate de drepturile omului și libertățile fundamentale. 

În acest sens, raportorul consideră că printre temeiurile pentru suspendarea regimului de călătorie fără viză acordat unei țări terțe trebuie să se afle considerente ce țin de relațiile externe ale Uniunii, iar în unele cazuri ale statelor membre, cu țara terță în cauză. 

Temeiurile respective pentru suspendare ar trebui să includă, printre altele: (a) încălcarea sau suspendarea acordurilor bilaterale sau multilaterale încheiate de Uniune sau de Uniune și statele membre, pe de o parte, și țara terță în cauză, pe de altă parte; (b) încălcarea gravă a dreptului și standardelor internaționale, inclusiv a dreptului internațional umanitar, de către țara terță în cauză, inclusiv nerespectarea hotărârilor și deciziilor unei curți internaționale; (c) acte ostile de agresiune întreprinse de țara terță în cauză împotriva unuia sau mai multor state membre sau împotriva Uniunii; (d) încălcări grave ale drepturilor omului, inclusiv incriminarea avortului și a persoanelor LGBTQ+, și introducerea sau aplicarea de către țara terță în cauză a pedepsei cu moartea; și (e) nerespectarea sancțiunilor corespunzătoare aplicate de UE. 

Raportorul consideră, de asemenea, că se impune evaluarea periodică a îndeplinirii permanente a condițiilor de bază de către țările terțe care beneficiază de regimul de liberalizare a vizelor, care nu reprezintă rezultatul încheierii reușite a unui dialog privind liberalizarea regimului de vize. În acest sens, raportorul sprijină propunerea Comisiei privind monitorizarea existenței temeiurilor pentru suspendare în cazul tuturor țărilor terțe, deși la examinarea acestora trebuie neapărat să se țină seama, printre altele, de considerentele legate de relațiile externe ale Uniunii, iar în unele cazuri ale statelor membre, cu țara terță în cauză.

Întrucât actuala legislatură se apropie rapid de sfârșit, raportorul dorește ca mandatul de negociere al Parlamentului European să fie adoptat rapid, pentru a asigura un text progresist, care să fie reflectat și în evoluția politicii UE privind vizele.



[bookmark: FootprintPageRR][bookmark: _Toc160183227]ANEXĂ: ENTITĂȚILE SAU PERSOANELE
DE LA CARE RAPORTORUL A PRIMIT CONTRIBUȚII
<FootprintIntro>Potrivit articolului 8 din anexa I la Regulamentul de procedură, raportorul declară că a primit contribuții de la următoarele entități sau persoane pentru întocmirea proiectului de raport, înainte de adoptarea acestuia în comisie:</FootprintIntro>
	Entitatea și/sau persoana

	College Green Group Ltd



Lista de mai sus este elaborată sub responsabilitatea exclusivă a raportorului.

